CELEX: 32014D0155
Language: hr
Date: 2014-03-19 00:00:00
Title: 2014/155/EU: Provedbena odluka Komisije оd 19. ožujka 2014. o odobravanju stavljanja na tržište ulja iz sjemena korijandera kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2014) 1689)

21.3.2014   
            
            
               HR
            
            
               Službeni list Europske unije
            
            
               L 85/13
            
         
      PROVEDBENA ODLUKA KOMISIJE
   
   оd 19. ožujka 2014.
   o odobravanju stavljanja na tržište ulja iz sjemena korijandera kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   (priopćeno pod brojem dokumenta C(2014) 1689)
   (Vjerodostojan je samo tekst na engleskom jeziku)
   (2014/155/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Dana 21. srpnja 2011. društvo Nestec Ltd. podnijelo je nadležnim tijelima Irske zahtjev za stavljanje na tržište ulja iz sjemena korijandera kao novog sastojka hrane.
            
         
               (2)
            
            
               Dana 19. listopada 2011. irsko tijelo nadležno za procjenu hrane izdalo je izvješće o početnoj procjeni. U tom je izvješću irska Agencija za sigurnost hrane navela da nije utvrdila sigurnosne rizike povezane s konzumacijom dodataka hrani koji sadržavaju ulje iz sjemena korijandera pri predloženim razinama uporabe od 600mg/danu te da stoga smatra da taj novi sastojak ispunjuje kriterije koji su za novu hranu predviđeni člankom 3. stavkom 1. Uredbe (EZ) br. 258/97.
            
         
               (3)
            
            
               Dana 8. studenoga 2011. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uložene su obrazložene primjedbe.
            
         
               (5)
            
            
               Dana 14. veljače 2013. Komisija se obratila Europskoj agenciji za sigurnost hrane (EFSA) sa zahtjevom za provođenje dodatne procjene ulja iz sjemena korijandera kao sastojka hrane u skladu s Uredbom (EZ) br. 258/97.
            
         
               (6)
            
            
               Agencija je 10. listopada 2013. donijela znanstveno mišljenje o sigurnosti ulja iz sjemena korijandera kao novog sastojka hrane (2), uz zaključak da je, u okviru predloženih upotreba i razina upotrebe, riječ o sigurnom novom sastojku hrane.
            
         
               (7)
            
            
               To je mišljenje izvor dovoljnih informacija na temelju kojih se može utvrditi da je ulje iz sjemena korijandera u predloženim upotrebama i razinama upotrebe u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (8)
            
            
               Direktivom 2002/46/EZ Europskog parlamenta i Vijeća (3) utvrđuju se zahtjevi u pogledu dodataka prehrani. Upotrebu ulja iz sjemena korijandera trebalo bi odobriti ne dovodeći u pitanje zahtjeve tog zakonodavnog akta.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Ulje iz sjemena korijandera, kako je određeno u Prilogu, smije se staviti na tržište Unije kao novi sastojak hrane za uporabu u dodacima prehrani u najvećoj dopuštenoj dozi od 600 mg po danu, ne dovodeći u pitanje posebne odredbe Direktive 2002/46/EZ.
   Članak 2.
   Oznaka ulja iz sjemena korijandera koja se ovom Odlukom odobrava za uporabu na etiketi hrane koja ga sadržava jest „ulje iz sjemena korijandera”.
   Članak 3.
   Ova je Odluka upućena društvu Nestec Ltd., Avenue Nestlé 55, 1800 Vevey, Švicarska.
   
      Sastavljeno u Bruxellesu 19. ožujka 2014.
      
         
            Za Komisiju
         
         Tonio BORG
         
         
            Član Komisije
         
      
   
   
      (1)  SL L 43, 14.2.1997., str. 1.
   
      (2)  EFSA Journal 2013.; 11(10):3422.
   
      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      PRILOG
      
         SPECIFIKACIJA ULJA IZ SJEMENA KORIJANDERA
      
      
         Definicija:
      
      Ulje iz sjemena korijandera jest ulje koje sadržava gliceride masnih kiselina, a proizvodi se iz sjemena biljke korijandera Coriandrum sativum L.
      
         Sastav masnih kiselina:
      
      
                  Palmitinska kiselina (C16:0)
               
               
                  2–5 %
               
            
                  Stearinska kiselina (C18:0)
               
               
                  < 1,5 %
               
            
                  Petroselinska kiselina (cis-C18:1(n-12))
               
               
                  60–75 %
               
            
                  Oleinska kiselina (cis-C18:1 (n-9))
               
               
                  8–15 %
               
            
                  Linolna kiselina (C18:2)
               
               
                  12–19 %
               
            
                  α-linolenska kiselina (C18:3)
               
               
                  < 1,0 %
               
            
                  Transmasne kiseline
               
               
                  Ne više od 1 %
               
            
         Opis: Žućkaste boje, blaga okusa.
      
         Identifikacija:
      
      
                  CAS br.:
               
               
                  8008-52-4
               
            
         Čistoća:
      
      
                  Indeks refrakcije (20 °C)
               
               
                  1,466–1,474
               
            
                  Kiselinski broj
               
               
                  Ne više od 0,6 mg KOH/g
               
            
                  Peroksidni broj
               
               
                  Ne više od 5 meq/kg
               
            
                  Jodni broj
               
               
                  88–102 jedinice
               
            
                  Saponifikacijski broj
               
               
                  186–198 mg KOH/g
               
            
                  Neosapunjiva tvar
               
               
                  Ne više od 15 g/kg